
คำแถลงประกอบงบประมาณรายจ่าย

ประจำปีงบประมาณ พ.ศ. 2552
ของ
องค์การบริหารส่วนตำบลปากน้ำ
อำเภอเมือง         จังหวัดชุมพร
คำแถลงงบประมาณ
ประกอบงบประมาณรายจ่ายประจำปีงบประมาณ  พ.ศ.  2552
ท่านประธานสภาฯ  และสมาชิกสภาองค์การบริหารส่วนตำบลปากน้ำ


บัดนี้  ถึงเวลาที่คณะผู้บริหารองค์การบริหารส่วนตำบล  จะได้เสนอร่างข้อบัญญัติงบประมาณรายจ่ายประจำปี  ต่อสภาองค์การบริหารส่วนตำบลอีกครั้งหนึ่ง  ฉะนั้นในโอกาสนี้  คณะผู้บริหารองค์การบริหารส่วนตำบล    จึงขอแถลงให้ท่านประธานสภาฯและสมาชิกทุกท่าน    ได้ทราบถึงสถานะการคลัง ตลอดจนหลักการและแนวนโยบายในการดำเนินงานในปีงบประมาณ พ.ศ. 2552  ดังต่อไปนี้


1. สถานะการคลัง


ในปีงบประมาณ พ.ศ. 2552  องค์การบริหารส่วนตำบลปากน้ำ  ได้ประมาณการรายรับไว้  จำนวน  19,456,778.- บาท  โดยในส่วนของรายได้ที่องค์การบริหารส่วนตำบลจัดเก็บเองจะได้ปรับปรุงการจัดเก็บให้มีประสิทธิภาพยิ่งขึ้น    และในส่วนของงบประมาณรายจ่ายได้กำหนดวงเงินรายจ่ายไว้  จำนวน  19,456,778.- บาท   ซึ่งคาดว่าจะสามารถไปจัดทำบริการสาธารณะด้านต่างๆ  ให้มีประสิทธิภาพยิ่งขึ้น  ซึ่งการจัดทำงบประมาณขององค์การบริหารส่วนตำบล  เป็นการจัดทำงบประมาณแบบสมดุล


2. การบริหารงบประมาณในปีที่ผ่านมาและปัจจุบัน


ในปีงบประมาณที่ผ่านมา แม้ว่ารายรับขององค์การบริหารส่วนตำบลปากน้ำ  จะมีจำนวนจำกัดเมื่อเปรียบเทียบกับภารกิจต่างๆ  ที่จะดำเนินการเพื่อบริการให้แก่ประชาชนตามอำนาจหน้าที่ตามกฎหมายก็ตาม   แต่องค์การบริหารส่วนตำบลปากน้ำ  ก็สามารถดำเนินกิจการตามที่ได้ตั้งงบประมาณรายจ่ายไว้ครบถ้วนทุกรายการ

